Public procurement notice: Contract Notice
Published: 2023-10-18
Buyer: ΕΛΛΗΝΙΚΟ ΚΕΝΤΡΟ ΘΑΛΑΣΣΙΩΝ ΕΡΕΥΝΩΝ (ΕΛ.ΚΕ.Θ.Ε.)
Country: GR
Contract type: Works
Procedure: Open procedure
CPV classification: 45210000: Building construction work
Estimated value: 6500000 EUR
Submission deadline: 2023-11-22
Award criteria: Lowest price

Technical requirements: Αντικείμενο του έργου είναι η ανάπτυξη νέων υποδομών, που θα συνεισφέρουν στη διεξαγωγή επιστημονικών ερευνών και πειραμάτων στα πεδία μελέτης και προστασίας της υδρόσφαιρας, των οργανισμών της, των ακτών και του βυθού της θάλασσας. Το προς δημοπράτηση έργο θα εκτελεστεί στην Κρήτη σε οικόπεδο περίπου 58 στρεμμάτων, το οποίο βρίσκεται στην πρώην Αμερικανική Βάση Γουρνών, στο 15ο χιλ. ανατολικά από την πόλη του Ηρακλείου και περιλαμβάνει:
Την κατασκευή νέου κτηρίου γραφείων – εργαστηρίων, υπέργειου εμβαδού 1.793m2 και υπόγειου εμβαδού 1.448 τ.μ., την κατασκευή νέου κτηρίου για τα υποβρύχια οχήματα (ROV) 723.86 τ.μ. και την κατασκευή νέου κτηρίου αντλιοστασίου 109.60 τ.μ.
Το προς δημοπράτηση έργο του ΕΛΛΗΝΙΚΟΥ ΚΕΝΤΡΟΥ ΘΑΛΑΣΣΙΩΝ ΕΡΕΥΝΩΝ (ΕΛ.ΚΕ.Θ.Ε.) περιλαμβάνει την κατασκευή νέων κτιρίων στην Κρήτη και συγκεκριμένα:
• Την κατασκευή νέου κτιρίου για τα υποβρύχια οχήματα (ROV) στις εγκαταστάσεις του ΕΛ.ΚΕ.Θ.Ε. στις Γούρνες Ηρακλείου Κρήτης, συνολικού εμβαδού  723.86 τ.μ. , με κατάλληλα διαμορφωμένο χώρο για τον έλεγχο και συντήρηση των υποβρύχιων οχημάτων του ΕΛ.ΚΕ.Θ.Ε. στον οποίο προβλέπεται η εγκατάσταση γερανογέφυρας, που θα εξασφαλίζει την ασφαλή φορτοεκφόρτωση του εξοπλισμού προς και από τα κατάλληλα για μεταφορά οχήματα.
• Την κατασκευή νέου κτιρίου αντλιοστασίου στις εγκαταστάσεις του ΕΛ.ΚΕ.Θ.Ε. στην Κρήτη, διαστάσεων περίπου 109.60 τ.μ, δύο επιπέδων. Στο πρώτο επίπεδο θα εγκατασταθεί ο εξοπλισμός επεξεργασίας του θαλασσινού νερού των γεωτρήσεων (μηχανικό φίλτρο, οξυγόνωση, αφαίρεση μετάλλων και διοξειδίου τους άνθρακα και φίλτρο υπεριώδους ακτινοβολίας), το οποίο θα αναβαθμίσει σημαντικά τη βιοασφάλεια και ποιότητα του νερού εκτροφής των θαλάσσιων οργανισμών, που εκτρέφονται και μελετώνται στις εγκαταστάσεις του ΕΛΚΕΘΕ στην Κρήτη, ενώ στο δεύτερο επίπεδο θα διαμορφωθούν οι δεξαμενές για την προαγωγή του θαλασσινού νερού από τις γεωτρήσεις, επεξεργασίας του και διάθεσης του επεξεργασμένου νερού προς τις δεξαμενές των ψαριών.
• Την κατασκευή νέου κτιρίου γραφείων - εργαστηρίων στην Κρήτη, υπέργειου εμβαδού 1.793m2 και υπόγειου εμβαδού 1.448 τ.μ., που θα έχει ως βασικές εγκαταστάσεις υποδομές για συλλογές καλλιεργειών, μικροσκοπικών κυρίως οργανισμών, καθώς και για εξελιγμένες εφαρμογές βιοτεχνολογίας.
Η ανωτέρω προθεσμία δύναται να παραταθεί μόνο υπό τους αναφερόμενους στο άρθρο 147 του ν. 4412/2016 όρους και προϋποθέσεις, σύμφωνα με τα ειδικότερα οριζόμενα στα έγγραφα της Σύμβασης.
Το Έργο υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης – NextGenerationEU, στο πλαίσιο της Δράσης με ID 16624.
Το ΤΑΙΠΕΔ είναι η διενεργούσα αρχή σύμφωνα με το άρθρο 5Β του Ν. 3986/2011 και ενεργεί κατ’ εντολή, για λογαριασμό και στο όνομα του δικαιούχου του Προγράμματος «Ελληνικό Κέντρο Θαλάσσιων Ερρευνών - ΕΛ.ΚΕ.Θ.Ε.», εκτελώντας όλες τις απαιτούμενες και προβλεπόμενες ενέργειες της αρμοδιότητας της αναθέτουσας αρχής στο όνομα και για λογαριασμό της μέχρι και την κατακύρωση της σύμβασης.
Όσον αφορά την καταλληλότητα για την άσκηση της επαγγελματικής δραστηριότητας, απαιτείται οι οικονομικοί φορείς να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Ειδικά οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στο Μητρώο Εργοληπτικών Επιχειρήσεων (Μ.Ε.ΕΠ.), για το χρονικό διάστημα που εξακολουθούν να ισχύουν οι μεταβατικές διατάξεις του άρθρου 65 του π.δ. 71/2019 ή στο Μητρώο Εργοληπτικών Επιχειρήσεων Δημόσιων Έργων (ΜΗ.Ε.Ε.Δ.Ε.), από την έναρξη ισχύος του τελευταίου, στις κατηγορίες έργου του άρθρου 21 (ΟΙΚΟΔΟΜΙΚΑ και ΗΛΕΚΤΡΟΜΗΧΑΝΟΛΟΓΙΚΑ ΕΡΓΑ). Οι προσφέροντες που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι στα Μητρώα του παραρτήματος ΧΙ του Προσαρτήματος Α του ν. 4412/2016, σύμφωνα με τα αναφερόμενα στο άρθρο 22Β της διακήρυξης.
Η αποσφράγιση των προσφορών θα γίνει ηλεκτρονικά μέσω της πύλης http://www.promitheus.gov.gr του ΕΣΗΔΗΣ και έγχαρτα στην έδρα του ΤΑΙΠΕΔ, Καραγιώργη Σερβίας 6 10562, Αθήνα.
Η διαδικασία της ηλεκτρονικής αποσφράγισης θα διενεργηθεί μέσω της πύλης http://www.promitheus.gov.gr του ΕΣΗΔΗΣ και η έγχαρτη αποσφράγιση στην έδρα του ΤΑΙΠΕΔ, από την Επιτροπή Διαγωνισμού που σγκροτείται από την Διενεργούσα τον Διαγωνισμό Αρχή, ήτοι την ανώνυμη εταιρεία με την επωνυμία «Ταμείο Αξιοποίησης Ιδιωτικής Περιουσίας του Δημοσίου Α.Ε.» και τον διακριτικό τίτλο «ΤΑΙΠΕΔ».
Για τη συμμετοχή στον διαγωνισμό απαιτείται η κατάθεση εγγυητικής επιστολής συμμετοχής το ποσό της οποίας αντιστοιχεί σε ποσοστό 2% του προϋπολογισμού του έργου (χωρίς ΦΠΑ), σύμφωνα με το άρθρο 15 της Διακήρυξης και την παρ. 1 του άρθρου 72 του ν.4412/2016.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει υποστεί ή ενδέχεται να υποστεί ζημία από πράξη ή παράλειψη του ΤΑΙΠΕΔ κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην Ενιαία Αρχή Δημόσιων Συμβάσεων (Ε.Α.ΔΗ.ΣΥ.) - πρώην Αρχή Εξέτασης Προδικαστικών Προσφυγών (Α.Ε.Π.Π.), σύμφωνα με τα ειδικότερα οριζόμενα στα άρθρα 345 επ. του ν. 4412/2016 και 1 επ. π.δ. 39/2017, με αποστολή της προσφυγής μέσω email στην Αρχή (στη διεύθυνση proedros@aepp-procurement.gr ). Μετά την ρητή ή σιωπηρή απόρριψη από την Αρχή έχει δικαίωμα άσκησης αίτησης αναστολής- ακύρωσης στο αρμόδιο Διοικητικό Δικαστήριο κατά το άρθρο 372 ν. 4412/2016.

Eligibility requirements: Όσον αφορά την καταλληλότητα για την άσκηση της επαγγελματικής δραστηριότητας, απαιτείται οι οικονομικοί φορείς να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Ειδικά οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στο Μητρώο Εργοληπτικών Επιχειρήσεων (Μ.Ε.ΕΠ.), για το χρονικό διάστημα που εξακολουθούν να ισχύουν οι μεταβατικές διατάξεις του άρθρου 65 του π.δ. 71/2019 ή στο Μητρώο Εργοληπτικών Επιχειρήσεων Δημόσιων Έργων (ΜΗ.Ε.Ε.Δ.Ε.), από την έναρξη ισχύος του τελευταίου, στις κατηγορίες έργου του άρθρου 21 (ΟΙΚΟΔΟΜΙΚΑ και ΗΛΕΚΤΡΟΜΗΧΑΝΟΛΟΓΙΚΑ ΕΡΓΑ). Οι προσφέροντες που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι στα Μητρώα του παραρτήματος ΧΙ του Προσαρτήματος Α του ν. 4412/2016, σύμφωνα με τα αναφερόμενα στο άρθρο 22Β της διακήρυξης.

Award value: 6500000